Diari Oficial de la Generalitat Valenciana


Sumari del DOGV 6467, del 24-02-2011 (2011/2116)

RESOLUCIÓ de 16 de febrer de 2011, de la Conselleria de Benestar Social, per la qual es dóna publicitat als crèdits que han de finançar, en l'exercici 2011, la III Edició del Premi Jo També Concilie per a projectes universitaris que tinguen com a fi la conciliació de la vida personal, familiar i laboral, en el marc de les polítiques d'igualtat d'oportunitats del Consell.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6467

Data del DOGV
:   24-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2116


Data del document
:   16-02-2011

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 16 de febrer de 2011, de la Conselleria de Benestar Social, per la qual es dóna publicitat als crèdits que han de finançar, en l'exercici 2011, la III Edició del Premi Jo També Concilie per a projectes universitaris que tinguen com a fi la conciliació de la vida personal, familiar i laboral, en el marc de les polítiques d'igualtat d'oportunitats del Consell. [2011/2116]  
L'Ordre 25/2010, de 23 de novembre, de la Conselleria de Benestar Social, publicada en el Diari Oficial de la Comunitat Valenciana número 6412, de 07.12.2010, per la qual es convoca per a l'exercici 2011 la III Edició del Premi Jo també Concilie per a projectes universitaris que tinguen com a fi la conciliació de la vida personal, familiar i laboral, en el marc de les polítiques d'igualtat d'oportunitats del Consell, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i el finançament de les esmentades ajudes queda condicionat a l'aprovació dels crèdits corresponents.  
Aprovada i publicada la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, de 31.12.2010), en aplicació del que establix l'article dos de l'esmentada ordre de convocatòria, i de conformitat amb el que s'ha preceptuat en l'article 47.11 del Decret Legislatiu de 26 juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, procedix a donar publicitat als crèdits i a la línia de subvenció destinats al finançament de la III Edició del Premi Jo també Concilie convocat per l'Ordre 25/2010, de 23 de novembre.  
En virtut d'això i fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana i el Decret 193/2010, de 26 de novembre, del Consell, pel qual s'aprova el Reglament Orgànic i Funcional de la Conselleria de Benestar Social, resolc:  
Primer  
Donar publicitat dels crèdits pressupostaris i la línia de subvenció destinada a finançar, en l'exercici 2011, la III Edició del Premi Jo també Concilie per a projectes universitaris que tinguen com a fi la conciliació de la vida personal, familiar i laboral, en el marc de les polítiques d'igualtat d'oportunitats del Consell, regulat en l'Ordre 25/2010, de 23 de novembre (DOCV núm. 6412, de 07.12.2010), de la Conselleria de Benestar Social, que es relaciona a continuació, a càrrec del Programa pressupostari 323.10, Promoció de la dona.  
Denominació: Premis Jo També Concilie.  
Línia de subvenció: T7150.  
Consignació pressupostària: 6.000 euros.  
Procedència i quantia dels fons:  
Propis:1.200 euros.  
Fons Social Europeu, Programa operatiu CV 2007-2013: 4.800 euros.  
Segon  
De conformitat amb la normativa vigent per a l'exercici 2011, el règim de pagaments de les ajudes regulades en esta ordre s'efectuarà amb la justificació prèvia dels programes/activitats subvencionats en conformitat al que establix l'article 47.11 e) del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991.  
Tercer  
Els crèdits publicats tenen el caràcter de màxims, i no es podran concedir subvencions una vegada esgotats, circumstància esta que haurà de publicar-se en el Diari Oficial de la Comunitat Valenciana.  
D'altra banda, si com a conseqüència de transferències pressupostàries es veren modificats estos crèdits, la seua modificació haurà de ser publicada mitjançant una resolució en el Diari Oficial de la Comunitat Valenciana.  
València, 16 de febrer de 2011.- La consellera de Benestar Social: Angélica Such Ronda.